পুষ্টিৰ অভাৱত পৰা মহিলা তথা শিশুৰ বাবে সুখবৰ! পুষ্টিৰ যোগান ধৰিব পৰা এবিধ নতুন চকলেট বজাৰত মুকলি হৈছে। এই পুষ্টিকৰ চকলেটৰ এক বিশেষত্বও আছে। সেয়া হৈছে, এই চকলেটৰ আৱৰণত আছে প্ৰধানমন্ত্ৰী মোদীৰ হাস্যবদন মুখাৱয়বৰ ছবি!
এই চকলেটটোৰ আন এটা লক্ষ্যণীয় দিশো আছে। কিয়নো শাসনাধিষ্ঠ বিজেপি চৰকাৰে মুকলি কৰিছে এই চকলেট।
গুজৰাট বিজেপিয়ে পুষ্টিহীনতা থকা শিশুসকলৰ বাবে পুষ্টিৰ বাবে চীনাবাদামৰ এই বিশেষ চকলেটবিধ মুকলি কৰিছে।
গুজৰাট বিজেপিৰ মুৰব্বী চি আৰ পাটিলৰ নেতৃত্বত আৰম্ভ কৰা এই চকলেটৰ নমুনা দেওবাৰে সাংসদসকলৰ মাজত বিতৰণ কৰা হয়।
প্ৰধানমন্ত্ৰী মোডীৰ ফটোৰ সৈতে পেকেটবোৰত চকলেটবিধৰ উপাদানসমূহৰ বিৱৰণ উল্লেখ কৰা হৈছে।
বিজেপি সাংসদ দুষ্মন্ত সিঙে চকলেটবিধৰ পুষ্টিৰ গুণাগুণ সন্দৰ্ভত এটা টুইটো কৰিছে।
টুইটটোৰ লগত সাংসদজনে নিজে এই বিশেষ চকলেটবিধ খাই থকা এখন ফটোও প্ৰচাৰ কৰিছে।
অৱশ্যে প্ৰধানমন্ত্ৰী মোদীৰ ফটোৰ জৰিয়তে বিজেপিৰ কৌশলী প্ৰচাৰ দেশত নতুন কথা নহয়। ইয়াৰ পূৰ্বেও সামগ্ৰী কঢ়িওৱা মোনাৰ পৰা খাদ্যৰ পেকেজিঙলৈকে মোদীৰ ফটো ব্যৱহাৰ কৰি বিজেপিয়ে কৌশলীভাৱে প্ৰচাৰ চলাইছে।
আনহাতে চলিত বছৰতে গুজৰাটত অনুষ্ঠিত হ'ব বিধানসভা নিৰ্বাচন। এই নিৰ্বাচনৰ প্ৰতি লক্ষ্য ৰাখি ভোটাৰক আকৃষ্ট কৰিবলৈ তথা মন মুহিবলৈও বিজেপিয়ে এই চকলেটবিধ মুকলি কৰি দিছে বুলি অনুমান কৰা হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
